Zápis z online zasadnutia výboru Slovenskej spoločnosti pre poľnohospodárske, lesnícke, potravinárske a veterinárske vedy pri SAV zo dňa 6.5.2024
P r o g r a m:   
1. Otvorenie
2. Kontrola uznesení
3. Financovanie aktivít spoločnosti v roku 2024  
4. Výber členských príspevkov
5. Plnenie plánu práce
6. Rôzne
  
 K bodu 1

Zasadnutie otvoril a viedol predseda prof. Ing. Jozef Golian, Dr. Online rokovania sa zúčastnilo  14 členov výboru spoločnosti z 15.
Ospravedlnení: prof. Marcinčák,     

K bodu 2:
Uznesenie 3, z 31.1.2024 nebolo splnené, potvrdenie o zaplatení členského príspevku doteraz zaslali Mgr. Adamčíková, Ing. Kuklová, doc. Sobocká, uznesenie 4 a 5 bolo splnené, uznesenie 1 a 2 platí trvalo.
 
K bodu 3:
Predseda prof. Golian informoval členov výboru o schválených finančných prostriedkoch na jednotlivé akcie, ktoré boli naplánované na rok 2024. Spoločnosti bolo z požadovaných          7 240  € pridelených 2 040 €. Najviac finančných prostriedkov bolo schválených na vedecké konferencie s medzinárodnou účasťou a s počtom účastníkov viac ako 150. Rozpis finančných prostriedkov je prílohou tohto zápisu. Bližšie informácie poskytol Ing. Váľka. Finančné prostriedky je možné presunúť na inú akciu v rámci danej sekcie resp. pobočky. Taktiež v rámci sekcie alebo pobočky môžu predsedovia urobiť zmeny v prerozdelení finančných prostriedkov. Ak finančné prostriedky nebudú vyčerpané budú sa musieť vrátiť do rozpočtu SAV. Nie je možné financovať akcie, ktoré neboli naplánované, resp., na ktoré neboli pridelené žiadne finančné prostriedky. 

K bodu 4
Predseda spoločnosti upozornil na nedostatočnú disciplinovanosť pri výbere členských príspevkov. Kalendár povinností určuje presný spôsob a harmonogram výberu členských príspevkov. Nie je možné aby členovia individuálne posielali členské príspevky na účet spoločnosti, pretože to spôsobí problémy s kontrolou a predsedovia sekcií stratia prehľad o platení členských príspevkov od svojich členov. Členské príspevky je potrebné aby predsedovia zasielali na účet spoločnosti (SK5909000000005185196021) jedným príkazom za všetkých členov. Zároveň je potrebné zaslať scan dokumentu o výbere členských príspevkov. 

K bodu 5
Predseda spoločnosti informoval  o konaní XXI. konferencie Bezpečnosť a kontrola potravín, ktorá sa konala 20. - 22.3. 2024 v Piešťanoch. Konferencie sa zúčastnilo 291 účastníkov a bol jej pridelený finančný príspevok zo SAV 340 €. Konferencia spolu so seminárom Týždeň bezpečnosti potravín bola vyúčtovaná.  Doc. Sobocká informovala o pripravovaných akciách pedologickej sekcie, na ktoré nežiadali finančnú podporu zo SAV.  Ostatné naplánované akcie by sa mali uskutočniť podľa plánu. Ing. Staruch informoval o spojení seminárov Mlieko vo výžive ľudí a Probiotiká do jedného termínu.

K bodu 6 
V súvislosti s možnosťou publikovania v zborníku vedeckých prác spoločnosti predseda spoločnosti navrhol jeho vydanie aj v roku 2024 ako možnosť pre členov spoločnosti publikovať predovšetkým pre mladšiu generáciu. Vydanie zborníka bude zastrešovať Pedologická sekcia. Predsedovia sekcií zabezpečia rozposlanie I. cirkulára, spracovanie príspevkov, recenziu každého príspevku dvomi recenzentmi a zaslanie zrecenzovaných príspevkov doc. Sobockej podľa uznesenia nižšie. 

K bodu 7
Predseda spoločnosti upozornil na neodovzdané ocenenia pre Mladých vedeckých pracovníkov za rok 2022. Doc. Cejpek upozornil na využitie možnosti spolupráce s ministrom pôdohospodárstva a rozvoja vidieka SR a predsedom výboru pre pôdohospodárstvo NR SR.
Predseda spoločnosti v zastúpení predsedu veterinárskej sekcie prof. Marcinčáka predniesol návrh na udelenie Fándlyho medaily pre doc. MVDr. Ladislava Steinhausera, CSc., ktorý bol  v rokoch 2010 - 2014 dekanom Fakulty veterinárnej hygieny a ekológie Veterinárnej univerzity v Brne, založil firmu na spracovanie mäsa, bol predsedom Českého zväzu spracovateľov mäsa a je predsedom redakčnej rady časopisu Maso. Návrh podporili Ing. Ladislav Staruch, PhD.
Hlasovanie
Počet prítomných: 13          Za návrh: 13  Zdržali sa: 0     Proti: 0
Text na diplome: Za celoživotný prínos v odbore spracovania mäsa, riadiacu, popularizačnú a publikačnú činnosť

Ing. Kuklová predložila prihlášky dvoch nových členov Lesníckej sekcie - Ing. Hana Húdoková, PhD., a Ing. Martin Belko, PhD. Výbor spoločnosti berie na vedomie ich prihlášky za členov SSPLPV pri SAV a súhlasí s ich členstvom.

Vyhodnotenie súťaže Mladých vedeckých pracovníkov za rok 2022

Poľnohospodárska sekcia
1. miesto:  Ing. Marko Halo, PhD. (IF 6.0)
Ústav aplikovanej biológie, FBP SPU v Nitre, Fakulta biotechnológie a potravinárstva  SPU v Nitre, Tr. A. Hlinku 2, 949 01 Nitra
Halo, M. et al. 2023. Combination of taurine and caffeine in stallion semen extender positively affects the spermatozoa parameters. In Cells, 12, 320,   https://doi.org/10.3390/cells12020320
2. miesto: Ing. Michal Ďuračka, PhD. (IF 5.6) VC AgroBioTech, SPU v Nitre
Ďuračka, M. et al. 2023. Molecular markers: a new paradigm in the prediction of sperm freezability. In International Journal of Molecular Sciences, 24, 3379, https://doi.org/10.3390/ijms24043379
3. miesto: Ing. Michal Mihaľ, PhD. (IF 5.2) Ústav aplikovanej biológie, FBP SPU v Nitre 
Mihal, M. et al. Sea buckthorn, its bioactive constituents, and mechanism of action: potential application in female reproduction. In Forntiers of Endocrinology, 14:1244300. https://doi.org/10.3389/fendo.2023.1244300

Potravinárska sekcia
1. miesto : Ing. Marek Šnirc, PhD., FBP SPU, Nitra
Šnirc, Marek - Jančo, Ivona - Hauptvogl, Martin - Jakabová, Silvia - Demková, Lenka - Árvay, Július. Risk Assessment of the Wild Edible Leccinum Mushrooms Consumption According to the Total Mercury Content. In Journal of Fungi Online. ISSN 2309-608X, 2023, vol. 9, no. 3, art. no. 287, [15] s. https://doi.org/10.3390/jof9030287  IF 4,7 (2022)
2. miesto : Ing. Katarína Poláková, FBP SPU, Nitra
Poláková, K.; Bobková, A.; Demianová, A.; Bobko, M.; Lidiková, J.; Jurčaga, L.; Belej, Ľ.; Mesárošová, A.; Korčok, M.; Tóth, T. Quality Attributes and Sensory Acceptance of Different Botanical Coffee Co-Products. Foods, 2023, 12, 2675. https://doi.org/10.3390/foods12142675 IF 5,2 (2022)
3. miesto:  Ing. Lukáš Kolarič, PhD., FCHPT STU Bratislava
Kolarič, Lukáš – Šimko, Peter. Development and validation of HPLC-FLD method for aflatoxin M1 determination in milk and dairy products. Acta Chimica Slovaca, 16, p. 99-108. DOI: 10.2478/acs-2023-0010 IF 0,8

Lesnícka  sekcia 
1. miesto: Ing. Hana Húdoková, PhD.,  Ústav ekológie lesa SAV, v.v.i. Zvolen 
Húdoková, H., Fleischer, P., Ježík, M., Marešová, J., Pšidová, E., Mukarram, M, Ditmarová, Ľ., Jamnická, G. (2023). Can seedlings of Norway spruce (Picea abies L. H. Karst.) populations withstand chang ed climate conditions? In Photosynthetica, vol. 61, no. 3, p. 328-341. doi: 10.32615/ps.2023 .026 IF 2,482
Petek-Petrik, A., Húdoková, H., Fleischer, P. Jr., Jamnická, G., Kurjak, D., Sliacka-Konôpková, A., Petrík, P. (2023). The combined effect of branch position, temperature, and VPD on gas exchange and water-use efficiency of Norway spruce. In Biologia Plantarum, vol. 67, p. l36-141. doi: 10.32615/bp.2023.017 IF 1,122

Uznesenie č.1
Propagovať úlohy a poslanie spoločnosti v médiách, na odborných a vedeckých podujatiach. 
Termín: trvalý                                           Zodpovední: všetci členovia výboru

Uznesenie č.2
Realizovať vyúčtovanie financovaných akcií do 1 mesiaca po termíne konania akcie.
Termín: trvalý                                                                Zodpovední:  organizátori akcií

Uznesenie č.3
Dokončiť výber členského príspevku 3 € za rok 2024  a súčasne odovzdať členom spoločnosti Bulletin za rok 2023. 
Termín: 31.5.2024                                                           Zodpovední:  predsedovia sekcií

Uznesenie č.4
Vyhodnotiť práce zaslané do súťaže mladých vedeckých pracovníkov o najlepšiu vedeckú prácu za rok 2022.  
Termín: 31.5. 2024                               Zodpovední:   prof. MVDr. Slavomír Marcinčák, PhD.

Uznesenie č.5
Rozposlať I. cirkulár pre publikovanie vo vedeckom zborníku a I. cirkulár pre publikovanie v odbornom zborníku členom spoločnosti. 
Termín: 15.5. 2024                                                           Zodpovední:  predsedovia sekcií

Predpokladaný termín najbližšieho rokovania výboru 2.9. 2024

V Nitre dňa  6.5. 2024

                                                                                           prof. Ing. Jozef Golian, Dr.
                                                                                                predseda SSPLPV